Document ID: 31984R1220

Komisijas Regula (EEK) Nr. 1220/84
(1984. gada 30. aprīlis)
par preču klasificēšanu kopējā muitas tarifa apakšpozīcijā 70.14 A I un 70.19 A I a)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1969. gada 16. janvāra Regulu (EEK) Nr. 97/69 par pasākumiem, kas veicami kopējā muitas tarifa nomenklatūras vienādai piemērošanai [1], kurā jaunākie grozījumi izdarīti ar Grieķijas pievienošanās aktu, un jo īpaši tās 3. pantu,
tā kā, lai nodrošinātu kopējā muitas tarifa nomenklatūras vienādu piemērošanu, ir jāpieņem noteikumi par to, kā tarifā klasificējamas šādas preces:
1. Bezkrāsaina stikla rozetes ("strass") astoņstūra formā (diametrs: aptuveni 14 mm) ar vairākām slīpētām skaldnēm abās pusēs, mehāniski grieztas un pulētas un pilnīgi perforētas divās simetriskās vietās netālu no malas; parasti tās ir elektriskās apgaismes ierīču daļa;
2. Ovāli bezkrāsaina stikla piekariņi ("strass") (piemēram, ar aptuveniem izmēriem 50 × 29 mm) ar daudzām slīpētām skaldnēm abās pusēs, mehāniski griezti un pulēti un pilnīgi perforēti virsotnes tuvumā; parasti tās ir elektriskās apgaismes ierīču daļa;
3. Bezkrāsaina stikla bumbiņas ("strass") (diametrs: aptuveni 30 mm) ar daudzām slīpētām skaldnēm, mehāniski grieztas un pulētas un apgādātas ar maziem metāla āķīšiem piestiprināšanai; parasti tās ir elektriskās apgaismes ierīču daļa;
4. Bezkrāsaina stikla lodītes ("strass") (diametrs: aptuveni 10 mm) ar vairākām slīpētām skaldnēm, mehāniski grieztas un pulētas, pilnīgi perforētas pa centrālo asi; parasti tās izmanto dārglietu imitāciju izgatavošanā;
tā kā kopējā muitas tarifā, kas pielikumā pievienots Padomes Regulai (EEK) Nr. 950/68 [2], kurā jaunākie grozījumi izdarīti ar Regulu (EEK) Nr. 1018/84 [3], pozīcijā Nr. 70.14 ietilpst apgaismes, signalizācijas stikla izstrādājumi un optiskie elementi no stikla un pozīcijā Nr. 70.19 - cita starpā stikla lodītes un tamlīdzīgi dekoratīvi stikla izstrādājumi un no tiem izgatavoti priekšmeti; tā kā iepriekš minēto priekšmetu klasificēšanai var paredzēt iepriekš minētās pozīcijas;
tā kā 1., 2. un 3. daļā minētās preces pēc to veida (bezkrāsains stikls) un formas (īpaša forma, perforācija, kas ļauj piestiprināt āķīšus) ir paredzētas tam, lai pamatā tiktu izmantotas elektriskās apgaismes ierīču izgatavošanā, un to izmantojumam dārglietu imitāciju ražošanā ir tikai otršķirīga nozīme; tā kā 4. daļā minētās preces ir tādas, kādas ir aprakstītas kopējā muitas tarifa nomenklatūras pozīcijas Nr. 70.19 skaidrojošajās piezīmēs;
tā kā tāpēc 1., 2. un 3. daļā minētās preces nevar klasificēt pozīcijā Nr. 70.19, bet ir jāklasificē pozīcijā Nr. 70.14 (kopējā muitas tarifa apakšpozīcija 70.14 A I) un 4. daļā minētās preces gluži pretēji nevar klasificēt pozīcijā Nr. 70.14, bet ir jāklasificē pozīcijā Nr. 70.19 (kopējā muitas tarifa apakšpozīcija 70.19 A I a));
tā kā šajā regulā paredzētie pasākumi atbilst Kopējā muitas tarifa nomenklatūras komitejas atzinumam,
IR PIEŅĒMUSI ŠO REGULU.
1. pants
Turpmāk minētās preces klasificē atbilstošajās kopējā muitas tarifa apakšpozīcijās, kas norādītas šeit turpmāk:
1.Bezkrāsaina stikla rozetes ("strass") astoņstūra formā (diametrs: aptuveni 14 mm) ar vairākām slīpētām skaldnēm abās pusēs, mehāniski grieztas un pulētas un pilnīgi perforētas divās simetriskās vietās netālu no malas; parasti tās ir elektriskās apgaismes ierīču daļa. | 70.14Apgaismes, signalizācijas stikla izstrādājumi un optiskie elementi no stikla:A.Priekšmeti elektriskās apgaismes ierīcēm:I.Slīpēts stikls, piltuvveida un lodveida abažūri, pilienpiekariņi, ziedveida detaļas, piekariņi un tamlīdzīgi izstrādājumi lustru greznošanai. |
2.Ovāli bezkrāsaina stikla piekariņi ("strass") (piemēram, ar aptuveniem izmēriem 50 × 29 mm), ar daudzām slīpētām skaldnēm abās pusēs, mehāniski griezti un pulēti un pilnīgi perforēti virsotnes tuvumā; parasti tās ir elektriskās apgaismes ierīču daļa. | 70.14Apgaismes, signalizācijas stikla izstrādājumi un optiskie elementi no stikla:A.Priekšmeti elektriskās apgaismes ierīcēm:I.Slīpēts stikls, piltuvveida un lodveida abažūri, pilienpiekariņi, ziedveida detaļas, piekariņi un tamlīdzīgi izstrādājumi lustru greznošanai. |
3.Bezkrāsaina stikla bumbiņas ("strass") (diametrs: aptuveni 30 mm) ar daudzām slīpētām skaldnēm, mehāniski grieztas un pulētas un apgādātas ar maziem metāla āķīšiem piestiprināšanai; parasti tās ir elektriskās apgaismes ierīču daļa. | 70.14Apgaismes, signalizācijas stikla izstrādājumi un optiskie elementi no stikla:A.Priekšmeti elektriskās apgaismes ierīcēm:I.Slīpēts stikls, piltuvveida un lodveida abažūri, pilienpiekariņi, ziedveida detaļas, piekariņi un tamlīdzīgi izstrādājumi lustru greznošanai. |
4.Bezkrāsaina stikla lodītes ("strass") (diametrs: aptuveni 10 mm) ar vairākām slīpētām skaldnēm, mehāniski grieztas un pulētas, pilnīgi perforētas pa centrālo asi; parasti tās ir elektriskās apgaismes ierīču daļa. | 70.19Stikla krelles, pērļu imitācijas, dārgakmeņu un pusdārgakmeņu imitācijas un tamlīdzīga stikla produkcija un izstrādājumi, un no tiem izgatavoti stikla priekšmeti; stikla klucīši un pārējie stikla izstrādājumi mozaīkas un tamlīdzīgiem dekoratīviem darbiem uz pamata vai bez tā; stikla acis, ieskaitot rotaļlietām paredzētās, bet izņemot acu protēzes; dekoratīvi stikla izstrādājumi un tamlīdzīgi priekšmeti no stikla, kas apstrādāts ar lodlampu; stikla graudiņi:A.Stikla krelles, pērļu imitācijas, dārgakmeņu un pusdārgakmeņu imitācijas un tamlīdzīga stikla produkcija un izstrādājumi, neapkalti, nenostiprināti un nesavērti, bet ieskaitot nešķirotas preces, uz laiku savērti ērtākai transportēšanai; stikla graudiņi:I.Stikla krelles:a)grieztas un mehāniski pulētas. |
2. pants
Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1984. gada 30. aprīlī

Labels: 3
8
1